b'\n_START_ARTICLE_\nCastes i tribus reconegudes\n_START_PARAGRAPH_\nLes castes i tribus reconegudes (CR/TR), format per les Castes Reconegudes (CR) i les Tribus Reconegudes (TR), s\xc3\xb3n els grups de poblaci\xc3\xb3 que estan expl\xc3\xadcitament reconeguts per la Constituci\xc3\xb3 de l\'\xc3\x8dndia. Anteriorment eren anomenades "classes deprimides " pels brit\xc3\xa0nics. Les CR/TR representen conjuntament un 24% de la poblaci\xc3\xb3 de l\xe2\x80\x99\xc3\x8dndia, format per un 16% per les castes registrades i un 8% per les tribus registrades, segons el cens de l\'\xc3\x8dndia del 2001. La proporci\xc3\xb3 de les castes i tribus reconegudes ha augmentat respecte a la poblaci\xc3\xb3 total de l\xe2\x80\x99\xc3\x8dndia des de la independ\xc3\xa8ncia el 1947._NEWLINE_Les Castes Reconegudes de l\'\xc3\x8dndia s\xc3\xb3n tamb\xc3\xa9 conegudes com a persones de la tribu Dalit Scheduled Tribe people. Tamb\xc3\xa9 se\xe2\x80\x99ls coneix com a Adivasis._NEWLINE_Despr\xc3\xa9s de la independ\xc3\xa8ncia, les Castes Reconegudes s\xe2\x80\x99han beneficiat de la pol\xc3\xadtica de reserva. Aquesta pol\xc3\xadtica va ser una part \xc3\xadntegra de la constituci\xc3\xb3 gr\xc3\xa0cies als esfor\xc3\xa7os del Dr. Ambedkar, que va ser el l\xc3\xadder de les classes deprimides i va participar en les confer\xc3\xa8ncies en taula rodona i va lluitar pels seus drets. La constituci\xc3\xb3 estableix els principis generals de la pol\xc3\xadtica d\xe2\x80\x99afirmaci\xc3\xb3 de les castes i tribus reconegudes.\n_START_SECTION_\nCastes i tribus reconegudes el 2010\n_START_PARAGRAPH_\nAlgunes subcastes de les Castes Reconegudes han millorat relativament des del punt de vista econ\xc3\xb2mic. Com a benefici de la Reserva han adquirit formaci\xc3\xb3 t\xc3\xa8cnica i de gesti\xc3\xb3. Molts d\'ells treballen en el sector p\xc3\xbablic, degut a un determinat percentatge d\'escons reservats per ells en el sector p\xc3\xbablic. No obstant aix\xc3\xb2, la condici\xc3\xb3 predominant de les CR/TR no es pot determinar en el sector privat, donada l\'abs\xc3\xa8ncia de reserva de places i la manca de dades.\n_START_SECTION_\nHist\xc3\xb2ria\n_START_PARAGRAPH_\nDes del 1850, aquestes comunitats han estat generalment denominades com les classes deprimides. A principis del segle XX a va produir una gran activitat en el Raj brit\xc3\xa0nic per avaluar la viabilitat d\xe2\x80\x99una autonomia responsable de l\'\xc3\x8dndia. L\'Informe de les Reformes Morley-Minto, l\'Informe de les Reformes Montagu-Chelmsford, i la Comissi\xc3\xb3 Simon, va ser algunes de les iniciatives que es van realitzar en aquest sentit. Una de les q\xc3\xbcestions m\xc3\xa9s debatudes de les reformes proposades, va ser el tema de la reserva de places per les classes deprimides a les legislatures provincials i central._NEWLINE_El 1935, els brit\xc3\xa0nics van a aprovar una llei de govern dissenyada per donar un major autogovern a les prov\xc3\xadncies indies i establir una estructura nacional federal. La reserva d\'escons per les classes deprimides es va incorporar a la llei, la qual va entrar en vigor el 1937. La llei va comportar l\xe2\x80\x99\xc3\xbas del terme Castes Reconegudes, i va definir el grup com a inclusi\xc3\xb3 d\xe2\x80\x99aquelles castes, races o tribus o parts de grups dins de les castes, races o tribus, que apareixen en el Consell de Sa Majestat i corresponent a les classes de persones anteriorment conegudes com a "classes deprimides", com el Consell de Sa Majestat prefereix. Aquesta definici\xc3\xb3 discrecional es va aclarir en l\'Ordre del Govern de l\'\xc3\x8dndia (Castes Reconegudes), 1936 que contenia una llista, o annex, de les castes de totes les prov\xc3\xadncies administrades pels brit\xc3\xa0nics._NEWLINE_Despr\xc3\xa9s de la independ\xc3\xa8ncia, l\'Assemblea Constituent de l\'\xc3\x8dndia va mantenir la vig\xc3\xa8ncia de la definici\xc3\xb3 de castes i tribus reconegudes, i li va donar (per mitj\xc3\xa0 dels articles 341 i 342) al President de l\'\xc3\x8dndia i als Governadors dels estats, la responsabilitat de compilar una llista completa de castes i tribus, i tamb\xc3\xa9 el poder per modificar-la segons es necessit\xc3\xa9s. L\'actual llista completa de castes i tribus es va fer per mitj\xc3\xa0 de dues ordres, l\'Ordre Constitucional (Castes Reconegudes) de 1950, i l\'Ordre Constitucional (Tribus Reconegudes) de 1950 respectivament.\n_START_SECTION_\nComissions nacionals\n_START_PARAGRAPH_\nPer aplicar d\xe2\x80\x99una manera efectiva les salvaguardes incorporades a la Constituci\xc3\xb3 i altres legislacions, la Constituci\xc3\xb3 de l\'\xc3\x8dndia, per mitj\xc3\xa0 dels Articles 338 i 338A, proporciona dues comissions estatut\xc3\xa0ries: la National Commission for Scheduled Castes i la National Commission for Scheduled Tribes.\n_START_SECTION_\nHist\xc3\xb2ria\n_START_PARAGRAPH_\nA la Constituci\xc3\xb3 original, l\'Article 338 proporcionava un funcionari especial, anomenat Comissari per les Castes Reconegudes (CR) i les Tribus Reconegudes (TR), amb la responsabilitat de controlar l\'aplicaci\xc3\xb3 efectiva de les diverses salvaguardes establertes a la Constituci\xc3\xb3 per a les castes i tribus reconegudes, aix\xc3\xad com altres legislacions, e informar al President. Per facilitar una gesti\xc3\xb3 eficient dels deures, es van crear 17 oficines regionals del Comissionat al llarg del pa\xc3\xads. _NEWLINE_En la seva representaci\xc3\xb3, hi havia una comissi\xc3\xb3, formada per diversos membres, en substituci\xc3\xb3 del Comissari. Es va proposar que la 48a esmena de la Constituci\xc3\xb3 modifiqu\xc3\xa9s l\'Article 338 per permetre aquesta proposta. Mentre es debatia l\'esmena, el Ministre de Benestar Social va emetre una resoluci\xc3\xb3 administrativa per establir la Comissi\xc3\xb3 pel CR/TR com a un comit\xc3\xa8 multi-membre que compliria amb les mateixes funcions que el comissari del CR/TR. La primera comissi\xc3\xb3 es va crear l\xe2\x80\x99agost de 1978. Les funcions de la comissi\xc3\xb3 es va modificar el setembre de 1987 per assessorar al govern sobre les q\xc3\xbcestions de pol\xc3\xadtica general i els nivells de desenvolupament de les CR/TR. _NEWLINE_El 1990, l\'Article 338 va ser esmenat per donar llum a la Comissi\xc3\xb3 Nacional per les Castes Reconegudes i Tribus Reconegudes, per mitj\xc3\xa0 de la seixanta-cinquena esmena de la Constituci\xc3\xb3. La primera comissi\xc3\xb3 es va constituir el mar\xc3\xa7 de 1992 substituint al Comissari per les Castes i Tribus Reconegudes i a la Comissi\xc3\xb3 creada per la resoluci\xc3\xb3 del Ministre de Benestar Social del 1987._NEWLINE_El 2002, es va esmenar de nou la Constituci\xc3\xb3 per dividir la Comissi\xc3\xb3 Nacional per les Castes Reconegudes i Tribus Reconegudes en dues comissions separades: la Comissi\xc3\xb3 Nacional per les Castes Reconegudes i la Comissi\xc3\xb3 Nacional per les Tribus Reconegudes.\n_START_SECTION_\nSubpl\xc3\xa0 de Castes Reconegudes (Scheduled Caste Sub-Plan - SCSP)\n_START_PARAGRAPH_\nEl Subpla de Castes Reconegudes (SCSP), desenvolupat el 1979, \xc3\xa9s una de les intervencions m\xc3\xa9s importants durant el proc\xc3\xa9s de planificaci\xc3\xb3 per al desenvolupament social, econ\xc3\xb2mic i educatiu de les castes i de millora en les seves condicions de vida i de treball. Es tracta d\'una estrat\xc3\xa8gia general per assegurar el flux de prestacions financeres espec\xc3\xadfiques i beneficis f\xc3\xadsics de tots els sectors generals de desenvolupament en benefici de les Castes Reconegudes. _NEWLINE_Implica un flux orientat dels fons i dels beneficis associats del pla anual dels Estats i Territoris de la Uni\xc3\xb3 (TU), en almenys la proporci\xc3\xb3 de la poblaci\xc3\xb3 de les Castes Reconegudes, \xc3\xa9s a dir, el 16% de la poblaci\xc3\xb3 total del pa\xc3\xads o de l\'estat en particular. En l\'actualitat, 27 Estats o Territoris de la Uni\xc3\xb3 amb grans poblacions formades per persones de les Castes Reconegudes, estan duent a terme el Subpla de Castes Reconegudes. Tot i que la poblaci\xc3\xb3 de castes reconegudes, segons el cens de 2001, va ser 16,66 crores, \xc3\xa9s a dir, el 16,23% de la poblaci\xc3\xb3 total de l\'\xc3\x8dndia, les assignacions realitzades a trav\xc3\xa9s de SCSP en els \xc3\xbaltims anys han estat molt inferiors a la proporci\xc3\xb3 poblacional.'